
	תקנות העמותות (גמול ליושב ראש ועד בעמותה שמחזורה מעל 500 מיליון שקלים חדשים), התש"ע – 2010
בתוקף סמכותי
 לפי סעיפים  34א ו –66 לחוק העמותות, התש"ם - 1980  (להלן – החוק)
, ובאישור ועדת החוקה חוק ומשפט של הכנסת, אני מתקין תקנות אלה:

	הגדרות
	1.
	בתקנות אלה -
"החזר הוצאות" – מראש או בדיעבד, לפי העניין;

"מחזור" – כהגדרתו בסעיף 34ב לחוק; 
"עבודה נוספת" – למעט כהונה כדירקטור בחברה או בתפקיד מקביל בתאגיד אחר ולמעט הוראה במוסד להשכלה גבוהה;
"עמותה" - עמותה שהמחזור שלה עולה על 500 מיליון שקלים חדשים;

"תקנות הגמול" - תקנות העמותות (גמול ליושב ראש ועד לחבר ועד ולחבר ועדת ביקורת בעמותה), התשס"ט –2009
.  



	גמול מרבי
	2.
	עמותה רשאית לקבוע, בכפוף לכל דין ובהתאם להוראות תקנות הגמול או תקנות  אלה, לפי העניין, כי ישולם ליושב ראש הוועד גמול והחזר הוצאות כאמור בתקנות הגמול או בתקנות אלה; סך כל הגמול והחזר ההוצאות שתשלם עמותה ליושב ראש הוועד בעמותה, לא יעלה על הקבוע בתקנות הגמול או בתקנות אלה, לפי העניין.


	גמול ליושב ראש הוועד
	3.
	(א)
 עמותה רשאית לשלם ליושב ראש הוועד בעד כהונתו כיושב ראש הוועד, גמול שנתי שאינו עולה על 300,000 שקלים חדשים בשנה, אם הגמול כאמור אינו עולה על שכרו השנתי של המנהל הכללי, ובלבד שהאסיפה הכללית אישרה מתן גמול כאמור לאחר שהשתכנעה כי יושב ראש הוועד מקדיש לתפקידו כאמור 25 שעות שבועיות לפחות וכי אינו מועסק בעבודה נוספת; קבעה העמותה כאמור, יבוא הגמול השנתי במקום כל גמול אחר לפי תקנות הגמול. 

	
	
	(ב)
גמול כאמור בתקנת משנה (א) כולל כיסוי של כל ההוצאות שהיו ליושב ראש הוועד בקשר להשתתפותו בישיבות הוועד ולכהונתו כיושב ראש הוועד; ואולם, רשאית עמותה לשלם ליושב ראש הוועד, בנוסף לגמול כאמור גם החזר הוצאות כאמורבתקנה 5(א) ו- (ב) ובתקנה 6 לתקנות הגמול, לפי העניין, ולא תידרש לעניין זה החלטה כאמור בסעיף 6(א)(1) לתקנות הגמול.

	
	
	(ג)
יושב ראש ועד לא זכאי לתמורה נוספת כלשהי מהעמותה על הגמול או החזר ההוצאות לפי תקנה זו. 


	עדכון סכומים
	4.
	(א)
הסכומים המפורטים בתקנות אלה יעודכנו ב-1 בינואר של כל שנה החל ב-1 בינואר 2011 (להלן - יום העדכון), לפי שיעור השינוי של המדד החדש לעומת המדד היסודי. 
(ב)
סכום כאמור יעוגל לשקל השלם החדש הקרוב שהוא מכפלה של חמישה שקלים חדשים. 
(ג)
בתקנה זו - 

"המדד החדש" - המדד שפורסם לאחרונה לפני יום העדכון;

"המדד היסודי" – המדד שפורסם לאחרונה לפני יום העדכון הקודם, ולגבי השינוי ב-1 בינואר 2011 - המדד שפורסם בחודש יולי 2010;
"מדד" - מדד המחירים לצרכן שפרסמה הלשכה המרכזית לסטטיסטיקה. 


	סייג לתחולה
	5.
	תקנות אלה לא יחולו – 

(1)
על עמותה שחל עליה חוק החברות הממשלתיות, התשל"ה-1975, לפי הוראות סעיף 60 לחוק האמור, ויחולו על עמותה כאמור תקנות החברות הממשלתיות (כללים בדבר גמול והוצאות לדירקטור מקרב הציבור בחברות הממשלתיות), התשנ"ד-1994, בשינויים המחויבים;

(2)
מקום שתשלום גמול או החזר הוצאות ליושב ראש ועד, לחבר ועד או לחבר ועדת ביקורת בעמותה אושר מכוח סמכות על פי דין.



	תחילה
	6.
	תחילתן של תקנות אלה ביום תחילתן של תקנות הגמול.

� י"פ התשס"ד, עמ' 1870

